[pic] | KOMISIJA EVROPSKIH SKUPNOSTI |

Bruselj, 3.8.2005

KOM(2005) 360 končno

23. LETNO POROČILO KOMISIJE EVROPSKEMU PARLAMENTU

O PROTIDAMPINŠKIH, PROTISUBVENCIJSKIHIN ZAŠČITNIH DEJAVNOSTIH SKUPNOSTI (2004){SEK(2005) 1038}

UVOD

To poročilo iz leta 2004 se predloži Evropskemu parlamentu (EP) na osnovi njegove resolucije z dne 16. decembra 1981 o protidampinških dejavnostih Skupnosti in na osnovi poročila Odbora Evropskega parlamenta za industrijo, zunanjo trgovino, raziskave in energetiko.

To poročilo je iz upravnih razlogov omejeno na 10 strani in se osredotoča predvsem na dejavnosti iz leta 2004. Podrobnejše podatke se lahko najde v delovnem dokumentu, priloženemu k temu poročilu, ki je na voljo samo v angleščini. Delovni dokument vsebuje tudi priloge, na katere se poročilo sklicuje. Poročilo ima prav tako enako osnovno strukturo kot delovni dokument in vsi njegovi naslovi se nahajajo v delovnem dokumentu, kar pomeni lažji dostop do izčrpnejših podatkov.

To poročilo in celotni delovni dokument sta dostopna tudi za javnost na: http://europa.eu.int/comm/trade/issues/respectrules/anti_dumping/legis/index_en.htm

1. PREGLED ZAKONODAJE

Protidampinške, protisubvencijske in zaščitne preiskave se izvajajo na podlagi uredb Sveta. Pregled obstoječe zakonodaje je vključen v delovni dokument. Osnovna protidampinška in protisubvencijska besedila se v nadaljevanju imenujejo „osnovna(-e) uredba(-e)“.

1.1. Spremembe zakonodaje Skupnosti leta 2004

Izkušnja iz leta 2003, ko dva predloga Komisije (COM) za uvedbo dokončnih protidampinških ukrepov nista dobila potrebne večinske podpore v Svetu, je pokazala številne pomanjkljivosti v procesu odločanja na področju instrumentov trgovinske zaščite.

Da bi ta problem rešil, je Svet 8. marca 2004 sprejel Uredbo o spremembi zgoraj omenjenih osnovnih uredb. Uredba skupaj s spremembami v procesu odločanja uvaja večjo preglednost, učinkovitost in predvidljivost pri uporabi instrumentov trgovinske zaščite. V okviru novih pravil se šteje, da so ukrepi sprejeti, razen če nasprotuje navadna večina držav članic. Prav tako uvaja obvezne roke za zaključek preiskav v zvezi s pregledom in jasnejša pravila za uveljavljanje instrumentov trgovinske zaščite.

Z uvedbo obveznih rokov za zaključek preiskav v zvezi s pregledom in z na splošno bolj preglednimi instrumenti trgovinske zaščite se upoštevajo številne zahteve, ki jih je izrazil EP v svoji Resoluciji EP 316.244.

1.2. Protidampinški instrumenti in nepošteni instrumenti določanja cen za letalske storitve

EP in Svet sta aprila 2004 sprejela uredbo o učinkih subvencioniranja in nepoštenega oblikovanja cen za letalske storitve iz tretjih držav. Uredba, ki je začela veljati 20. maja, predvideva sprejem odškodninskih ukrepov, če subvencionirane letalske storitve ali letalske storitve z nepošteno oblikovanimi cenami povzročijo materialno škodo prevoznikom Skupnosti na določenih zračnih poteh v in iz Skupnosti.

Evropski parlament je aktivno sodeloval pri pripravi osnutka Uredbe in upoštevala se je večina njegovih sprememb, ki so glede različnih vidikov razjasnile besedilo in njegovo izvajanje.

2. ŠIRITEV

Širitev je bila povod za številne dejavnosti za Unijo na splošno in tudi na področju instrumentov trgovinske zaščite. Te dejavnosti so se osredotočile na spremljanje zadevnih uprav, da bi se le-te lažje vključile v delovanje EU in bi gospodarski subjekti lahko popolnoma prevzeli svojo novo vlogo.

To je bilo zlasti pomembno zato, ker so 1. maja 2004 vse tekoče preiskave in ukrepi, ki so jih države pristopnice sprejele pred svojim pristopom, prenehali veljati, in so se za EU-25 samodejno uporabili ukrepi Skupnosti.

Poleg tega so se marca 2004 na pobudo Komisije začeli delni vmesni pregledi, da bi ugotovili, ali bo razširitev ukrepov trgovinske zaščite na uporabnike in potrošnike EU-10 pomenila gospodarske težave/pretres. Kot rezultat preiskave, ki jo je izvedla „projektna skupina za širitev“ instrumentov trgovinske zaščite, so bili maja 2004 uvedeni posebni prehodni ukrepi za štiri izdelke, ki so bili predmet protidampinških ukrepov. Prehodni ukrepi so bili v obliki cenovnih in/ali količinskih obveznosti, omejenih na običajni izvoz v nove države članice za omejeno obdobje.

Poleg tega bodo na podlagi pozitivne izkušnje z akcijskim načrtom prejšnje širitve službe instrumentov trgovinske zaščite sestavile podoben načrt, ki bi pripomogel k prihodnjim širitvam Skupnosti leta 2007.

3. STATUS TRžNEGA GOSPODARSTVA NA RAVNI DRžAVE (STG)

Obravnava zahtevkov za status tržnega gospodarstva se je leta 2004 nadaljevala in sedaj zajema vedno več držav. Med letom 2004 in na začetku 2005 so bili prejeti še zahtevki Kazahstana, Vietnama, Mongolije in Armenije. Zahtevani so bili dodatni podatki, da bi se ti zahtevki lahko ocenili.

Načeloma vsesplošna merila za to, ali se država za namene protidampinških preiskav lahko v celoti obravnava kot tržno gospodarstvo, temeljijo na merilih, ki se uporabljajo za posamezne družbe v gospodarstvih na prehodu v tržno gospodarstvo, ki so določena v členu 2(7) osnovne uredbe.

Za dosego tega je bilo leta 2004 opravljenega veliko dela. Zlasti je bil ocenjen zahtevek Ukrajine, prejet leta 2002, Komisija je maja svoje dokončne ugotovitve poslala organom Ukrajine. Ker nekateri pogoji niso bili izpolnjeni, je bilo zaključeno, da se na navedeni stopnji status tržnega gospodarstva ne dodeli.

Zahtevek Ljudske republike Kitajske je bil prejet septembra 2003. Komisija je izvedla obsežno analizo in organom Kitajske junija 2004 izdala predhodno in temeljito oceno. V tej oceni so bile ugotovljene določene pomanjkljivosti na štirih področjih: vpliv države, upravljanje družb, pravo lastniških razmerij in stečaja ter finančni sektor. Vprašanje STG se bo s Kitajsko nadalje podrobneje obravnavalo v prihodnjih mesecih.

4. INFORMACIJE IN KOMUNIKACIJE/BILATERALNI STIKI

V okviru pomoči malim in srednjim podjetjem je bila ustanovljena služba za pomoč malim in srednjim podjetjem glede trgovinske zaščite. Poleg tega je Komisija organizirala ali sodelovala na 11 informacijskih seminarjih za gospodarske subjekte ali administratorje tretjih držav. Organizirana so bila tudi številna priložnostna srečanja glede zadev, povezanih z instrumenti trgovinske zaščite, s posebnimi službami instrumentov trgovinske zaščite tretjih držav.

5. PREGLED PROTIDAMPINšKIH, PROTISUBVENCIJSKIH IN ZAščITNIH PREISKAV IN UKREPOV

5.1. Splošno

Konec leta 2004 je imela Skupnost 137 veljavnih protidampinških ukrepov (glej Prilogo O) in 19 veljavnih protisubvencijskih ukrepov (glej Prilogo P).

Leta 2004 je bilo zaradi protidampinških in protisubvencijskih ukrepov prizadetega samo 0,3 % celotnega uvoza v Skupnost.

Opozoriti je treba, da so podrobnosti glede teh vprašanj navedene v delovnem dokumentu, priloženemu temu poročilu. Sklici na priloge delovnega dokumenta se nahajajo poleg naslovov.

5.2. Nove preiskave (glej priloge A do E in Prilogo N)

Preglednica 1 v delovnemu dokumentu vsebuje statistične podatke o novih preiskavah za obdobje 2000–2004, ki so bile izvedene v skladu z določbami členov 5 in 10 osnovnih uredb.

Leta 2004 je bilo začetih 29 preiskav. Začasne dajatve so bile uvedene za 6 postopkov, od katerih je bil eden protidampinški postopek.

Dokončne dajatve so bile uvedene za enajst zaključenih primerov. V enem od primerov (posteljno perilo iz Pakistana) je Komisija prejela anonimno pismo, v katerem so uradnikom, ki so preverjanje izvajali, osebno grozili s smrtjo. Obiski zaradi preveritve so se zato morali prekiniti in na podlagi razpoložljivih podatkov je morala biti sprejeta odločitev. Glede tega so bile uporabljeni vsi preverjeni podatki vseh zainteresiranih strank.

Dva postopka sta se zaključila brez ukrepov. Gre za PET iz Pakistana in hladno valjane ploščate izdelke iz nerjavečega jekla iz ZDA.

Dodatnih 14 ukrepov, ki so veljali 5 let, je samodejno prenehalo veljati. Poleg tega je 16 ukrepov, ki so veljali za uvoz iz ene ali več od 10 držav pristopnic, samodejno prenehalo veljati na dan širitve.

5.3. Preiskave v zvezi s pregledom

Preiskave v zvezi s pregledom še naprej zavzemajo velik del dejavnosti služb instrumentov trgovinske zaščite. Predstavljajo več kot 60 % vseh začetih preiskav. Preglednica 2 v delovnem dokumentu vsebuje statistične podatke za obdobje 2000–2004.

5.3.1. Pregledi zaradi izteka ukrepa (glej Prilogo F)

Člena 11(2) in 18 osnovnih uredb predvidevata potek veljavnosti ukrepov po petih letih, razen če pregled poteka veljavnosti pokaže, da bi se morali obdržati v svoji izvorni obliki.

Leta 2004 je bilo začetih 6 preiskav v zvezi s pregledom poteka veljavnosti in 7 je bilo zaključenih s potrditvijo carine. Vendar je treba upoštevati, da za preiskave, začete po 20. marcu 2004, sedaj velja rok, tj. sklepi bi se morali sprejeti v 12 mesecih, vendar ne kasneje kot 15 mesecev od datuma začetka. Štirje pregledi so bili zaključeni in ukrepi razveljavljeni.

5.3.2. Vmesni pregledi (glej Prilogo G)

Člena 11(3) in 19 osnovnih uredb predvidevata pregled ukrepov, medtem ko so veljavni. Pregledi se lahko omejijo na damping/subvencioniranje ali analizo škode.

Leta 2004 je bilo začetih 26 vmesnih pregledov, od katerih jih je bilo 10 t.i. „pregledov širitve“ (glej točko 3). Šestnajst vmesnih pregledov je bilo zaključenih s potrditvijo ali spremembo dajatve in 2 preiskavi sta bili končani.

5.3.3. „Drugi“ vmesni pregledi (glej Prilogo H)

Leta 2004 so bili zaključeni številni drugi pregledi, ki niso iz členov 11(3) in 19 osnovnih uredb ali za katere v Uradnem listu ni bilo objavljeno nobeno obvestilo o začetku.

Med drugim zlasti zadevajo ponovno uvedbo dajatve po sodbi Sodišča prve stopnje, spremembo stopnje dajatve po poročilih, ki jih sprejme organ za poravnavo sporov STO, sprejetje, prostovoljen umik ali kršitev zavez, nove zahtevke izvoznikov itd.

5.3.4. Pregledi zaradi novega izvoznika (glej Prilogo I)

Člena 11(4) in 20 osnovnih uredb predvidevata pregled za „novinke“ in „pospešeni“ pregled, za vzpostavitev individualne stopnje dampinga ali individualne stopnje izravnalne dajatve.

Leta 2004 sta bila začeta 2 pregleda zaradi novih izvoznikov (brez pospešenih pregledov). Zaključenih je bilo pet preiskav, od katerih so bili trije pospešeni pregledi. Dve preiskavi sta se zaključili z ohranitvijo prvotne stopnje dajatve.

5.3.5. Absorpcijske preiskave (glej Prilogo J)

Možnost pregledov za „ugotavljanje absorpcije dajatev“, ko izvozniki neposredno ali posredno krijejo stroške dajatve in tako povečajo stopnjo dampinga, ne da bi se dovolj spremenile cene pri nadaljnji prodaji, je vključena v člena 12 in 19(3) osnovnih uredb.

Leta 2004 je bila brez povišanja dajatve zaključena preiskava proti absorpciji dajatev glede uvoza sulfanilne kisline s poreklom iz LRK. Preiskava glede uvoza svetilk s poreklom iz LRK se je končala brez povišanja dajatve.

5.3.6. Preiskave o izogibanju (glej Prilogo K)

Možnost ponovne preiskave, ko obstajajo dokazi o izogibanju ukrepom, je vključena v člena 13 in 23 osnovnih uredb.

Leta 2004 je bilo začetih 8 preiskav in 8 je bilo zaključenih z razširitvijo dajatve. Nadaljnje 3 preiskave so bile zaključene brez razširitve dajatve.

5.4. Zaščitne preiskave (glej Prilogo L)

Leta 2004 sta obstajala samo dva zaščitna ukrepa – eden glede satsuma mandarin (mandarine v pločevinkah) in eden glede lososa (začasni ukrepi).

Primeri zaščitnih ukrepov glede jekla, ki so začeli veljati, da bi se trg EU izognil poplavi jeklenih izdelkov, potem ko so ZDA zaščitile svojo industrijo jekla, so se ukinili, ko so ZDA ukinile svoje ukrepe.

6. UPORABA PROTIDAMPINšKIH/PROTISUBVENCIJSKIH UKREPOV

6.1. Spremembe leta 2004, povezane z uporabo protidampinške in protisubvencijske zakonodaje Skupnosti

Kot je omenjeno v točki 1.1, so se osnovne uredbe spremenile, da bi se zagotovila bolj zdrava pravna podlaga za dejavnosti, povezane z uporabo. Podrobnosti teh določb se nahajajo v delovnem dokumentu, priloženemu temu poročilu.

6.2. Spremljanje ukrepov

Dejavnosti spremljanja glede veljavnih ukrepov so se osredotočile na štiri glavna področja: (1) preprečevanje goljufije; (2) nadzorovanje trgovinskih tokov in razvoja trga; (3) izboljšanje učinkovitost s primernimi instrumenti in (4) odgovor na nepravilno ravnanje. Te dejavnosti so službam instrumentov trgovinske zaščite omogočile bolj proaktivno kot samo reaktivno vlogo na področju uporabe.

6.3. Spremljanje zavez (glej prilogi M in Q)

Spremljanje zavez je del procesa izvrševanja, saj so zaveze del protidampinških ali protisubvencijskih ukrepov. Komisija jih sprejme, če je zadovoljna, da lahko učinkovito odpravijo škodljive učinke dampinga ali subvencioniranja.

Leta 2004 je bila posebna pozornost namenjena „zavezam širitve“, saj so bile predmet strogega preverjanja na kraju samem ne le družbe, ki so zaveze ponujale, temveč tudi njihove tradicionalne stranke v EU, kar je zagotovilo skladnost.

Na začetku leta 2004 je 76 družb sprejelo veljavne zaveze. Leta 2004 so se zgodile naslednje spremembe v portfelju zavez: po preklicu sprejetja njihovih zavez so bile uvedene protidampinške dajatve za 7 družb; zaveze 30 družb so se končale iz drugih razlogov, kot je preklic; zaveze 7 družb so začasno prekinile do rezultata pregleda v teku. Poleg tega je bilo sprejetih 15 ponudb za zaveze. To pomeni, da je bilo konec leta 2004 vseh veljavnih zavez 47.

7. VRAčILA (GLEJ PRILOGO T)

V skladu s členoma 11(8) in 21(1) osnovnih uredb je bilo med letom vloženih 10 novih zahtevkov za vračilo. Sprejete so bile tri odločitve, s katerimi so zavrnili zahtevke za vračilo, drugih 6 zahtevkov je bilo umaknjenih. En uvoznik je prejel vračilo vseh plačanih dajatev, dva pa sta prejela delna vračila.

8. SODNA REVIZIJA: ODLOčITVE SODIščA/SODIščA PRVE STOPNJE

Leta 2004 je Sodišče prve stopnje razsodilo eno sodbo glede protidampinških in protisubvencijskih ukrepov. To je bil primer elektronskih tehtnic s poreklom iz LRK. Sodba je bila zlasti pomembna, ker je med drugim potrdila, da mora dokaze priskrbeti proizvajalec izvoznik, ki želi izkoristiti status tržnega gospodarstva, in da je pogoj za razveljavitev uredbe to, da je kakršna koli napaka institucij pri oceni škode vplivala na določitev škode in posledično tudi na vsebino same uredbe. Vsebina sodbe je navedena v delovnem dokumentu.

Leta 2004 je bilo vloženih devet novih primerov, vsi pri Sodišču prve stopnje.

Seznam protidampinških/protisubvencijskih primerov pred Sodiščem prve stopnje in Sodiščem, ki konec leta 2004 še niso bili rešeni, je v Prilogi S delovnega dokumenta.

9. DEJAVNOSTI V OKVIRU SVETOVNE TRGOVINSKE ORGANIZACIJE (STO)

9.1. Reševanje sporov na področju protidampinških, protisubvencijskih in zaščitnih ukrepov

STO predvideva strog postopek za reševanje sporov med članicami STO glede izvajanja sporazumov STO.

Leta 2004 je bil zaključen en postopek za reševanje sporov, ki je večinoma potrdil način pristopa Skupnosti. To je bil primer tempranih pritrdilnih elementov iz Brazilije.

Poleg tega je bil 23. januarja 2004 ustanovljen svet na podlagi zahtevka Koreje v primeru DRAM.

Podrobnosti so v delovnem dokumentu v tem poročilu.

9.2. Druge dejavnosti STO

Leta 2004 so se glede protidampinških in subvencijskih sporazumov zgodile pomembne spremembe v poteku pogajanj Razvojne agende iz Dohe. Komisija ima še naprej dejavno vlogo v pogajalski skupini za pravila.

Glede protidampinga so razmere naslednje: veliko število predlogov je bilo vloženih v t.i. fazi „določanja zadeve“ pred 5. ministrsko konferenco v Cancunu, in sicer so bila pogosto predlagana ponovna pogajanja glede sporazumov. Po nadaljevanju pogajanj skupine za pravila marca 2004 so pogovori sedaj dosegli bolj vsebinsko in tehnično stopnjo, na kateri se bo pripravila nadaljnja faza „iskanja rešitev“.

Glede subvencioniranja so se pogajanja tudi v letu 2004 osredotočila na vprašanje subvencioniranja ribištva. Medtem ko so večino leta 2004 potekali pogovori članic STO o tem, kako bi se morala odvijati pogajanja v prihodnosti, se je soglasje začelo oblikovati okoli „srednjeročnih“ predlogov Skupnosti.

Vzporedno s temi dejavnostmi je potekalo redno delo protidampinških, subvencijskih in izravnalnih odborov.

10. SKLEP

Leto 2004 se lahko glede delovne obremenitve, merjene po številu začetih postopkov in uvedenih ukrepov, označi kot povprečno leto. Veliko se je „dogajalo“ na drugih področjih, kot so na primer širitev EU, zaščitni ukrepi glede agrumov in lososa ter sprejetje predloga Komisije o spremembi procesa odločanja in uvedbi rokov v preglede.

Kot v preteklih letih tudi letošnje poročilo kaže, da je ES previdna pri uporabi instrumentov trgovinske zaščite. Instrumente trgovinske zaščite se uporablja z visoko stopnjo discipline in z omejitvami in se hkrati zagotovi zaščito pred nepoštenimi trgovinskimi praksami. Preglednost je nujna pri uporabi instrumentov trgovinske zaščite; njena raven se je še zvišala skozi pravni okvir leta 2004. Komisija je v prihodnosti odločena nadaljevati s takšno politiko.